ໂຄງການ 'Access' ຂອງສະຫະລັດ ສອນ ພາສາອັງກິດຟຣີ ໃຫ້ເດັກນ້ອຍທຸກຍາກ
ໂຄງການ Access ສອນພາສາ​ອັງກິດ​ຟຣີ ​ເປັນ​ເວລາ​ສອງ​ປີ ​ໃຫ້ພວກ​ຊາວ​ໜຸ່ມ ​ທີ່ທຸກ​ຍາກ​ ຢູ່​ໃນ​ທົ່ວ​ໂລກ ຮວມທັງ​ຢູ່​​ໃນ​ອິນ​ໂດ​ເນ​ເຊຍ ​ຊຶ່ງ​ມີ​ນັກ​ສຶກສາ​ປະກອບສ່ວນ ປະມານ 1.000 ຄົນ.
ໃນປີ 2004 ກະຊວງການຕ່າງປະເທດສະຫະລັດ ໄດ້ຈັດຕັ້ງ ໂຄງການສອນພາສາອັງກິດຟຣີ ໃຫ້ບັນດານັກຮຽນທີ່ທຸກຈົນ ໃນປະເທດພວມພັດທະນາ ເປັນເວລາສອງປີ ຊຶ່ງເອີ້ນງ່າຍໆ ວ່າ ໂຄງການ “Access” ມາຮອດປັດຈຸບັນນີ້ ໄດ້ມີນັກຮຽນ ປະມານ 95 ພັນຄົນ ປະກອບສ່ວນໃນໂຄງການດັ່ງກ່າວ ຈາກ ເກືອບ 90 ປະເທດ ໂຮມທັງອິນໂດເນເຊຍ ຊຶ່ງດາຣາມີລາຍ ລະອຽດມາສະເໜີທ່ານ ຈາກລາຍງານຂອງວີໂອເອ ພະແນກ ພາສາອັງກິດພິເສດ ຜູ້ຄົນສ່ວນໃຫຍ່ຈະເຫັນພ້ອມນຳກັນວ່າ ການຮູ້ພາສາອັງກິດ ແມ່ນສຳຄັນຕໍ່ການໄດ້ຂຶ້ນ ຫ້ອງຮຽນ ແລະເລື່ອນຊັ້ນໃນທີ່ທຳງານ ແຕ່ວ່າ ນັກຮຽນຫລາຍລ້ານຄົນ ຢູ່ໃນບັນດາປະ ເທດພວມພັດທະນາ ມີໂອກາດໜ້ອຍຫລາຍ ຫລືວ່າບໍ່ມີໂອກາດເລີຍ ທີ່ຈະໄດ້ຮຽນພາສາ ອັງກິດທີ່ມີຄຸນນະພາບ ເລື້ອງນີ້ແມ່ນເປັນຄວາມຈິງເປັນພິເສດ ຢູ່ໃນອິນໂດເນເຊຍ ທີ່ເປັນປະເທດທີ່ມີພົນລະເມືອງ ຫລາຍອັນດັບສີ່ຂອງໂລກ ອິນໂດເນເຊຍແມ່ນ ມີຫລາຍຮ້ອຍພາສາແລະຊົນເຜົ່າ ທີ່ຢາຍ ກັນຢູ່ຕາມເກາະຕ່າງໆຫລາຍພັນເກາະ ສຳຫລັບປະຊາຊົນສ່ວນໃຫຍ່ ພາສາປະຈຳຊາດ ຂອງອິນໂອເນເຊຍ ແມ່ນເປັນພາສາທີສອງຂອງເຂົາເຈົ້າ ແຕ່ວ່າພວກຊາວໜຸ່ມຂອງຊາດ ມີຄວາມກະຫາຍຢາກຮຽນພາສາທີສາມ ກໍຄືພາສາອັງກິດ ທ່ານສາມາດໄດ້ຍິນຄົນເວົ້າພາສາອັງກິດຢູ່ຕາມຮ້ານກາເຟ ແລະຊອບປິ້ງ ມອລ ໃນນະຄອນ ຫລວງຈາກາຕາ ພວກມີການສຶກສາໃນຈາກາຕາ ຫລາຍຄົນເວົ້າພາສາອັງກິດປົນກັບອິນ ໂດເນເຊຍ ເວລາເຂົາເຈົ້າລົມກັນ ແຕ່ວ່າຢູ່ນອກນະຄອນຫລວງ ແລະນອກເກາະບາຫລີ ການຮຽນພາສາອັງກິດສາມາດເປັນເລື້ອງທີ່ຕ້ອງຕໍ່ສູ້ ມັນແຮ່ງຍາກຫລາຍກ່ວາສຳຫລັບ ພວກຊາວໜຸ່ມ ທີ່ມາຈາກຄອບຄົວທຸກຍາກ ຫລືຢູ່ເກາະທີ່ໄກໆ ແຕ່ບັດນີ້ ມີໂຄງການ  ຊຶ່ງເປັນການສອນພາສາອັງກິດ ຫລັງຈາກເລີກຮຽນ ໂຄງການນີ້ ທີ່ເອີ້ນງ່າຍໆວ່າ ໂຄງການ “Access” ແມ່ນໄດ້ຮັບເງິນ ຈາກກະຊວງການຕ່າງປະເທດສະຫະລັດ ໂຄງການ Access ສອນ ພາສາອັງກິດຟຣີ ເປັນເວລາສອງປີ ໃຫ້ພວກຊາວໜຸ່ມທີ່ທຸກຍາກຂັດສົນ ຢູ່ໃນທົ່ວໂລກ ໜຶ່ງໃນຫລາຍໆໂຄງການ Access ທີ່ໃຫຍ່ທີ່ສຸດ ແມ່ນຢູ່ໃນອິນໂດເນເຊຍ ໂດຍມີນັກ ສຶກສາປະກອບສ່ວນ ປະມານ 1 000 ຄົນ ເມື່ອຕົ້ນປີ 2014 ນາຍຄູສອນພາສາອັງກິດຊາວອາເມຣິກັນຫລາຍໆຄົນ ໄດ້ຈັດຄ້າຍຮຽນ ພາສາອັງກິດລະດູຮ້ອນຂຶ້ນ ໃນທົ່ວອິນໂດເນເຊຍ ພວກນາຍຄູເຫລົ່ານີ້ຕ້ອງການຢາກສະ ແດງໃຫ້ເຫັນວ່າ ການຮຽນພາສາອັງກິດ ສາມາດໃຫ້ຄວາມມ່ວນຊື່ນໄດ້ ຜ່ານກິດຈະກຳຫລິ້ນມ່ວນ ເຊັ່ນຮ້ອງເພງກັບຟ້ອນລຳເປັນຕົ້ນ ທ່ານນາງ Alice Murray ເຈົ້າໜ້າທີ່ໂຄງການພາສາອັງກິດຂອງກະຊວງການຕ່າງປະ ເທດສະຫະລັດ ກ່າວວ່າ ສຳຫລັບນັກຮຽນອິນໂດເນເຊຍສ່ວນໃຫຍ່ແລ້ວ ມັນເປັນເທື່ອທຳອິດທີ່ ພວກເຂົາເຈົ້າໄດ້ ພົບພໍ້ກັບຄົນອາເມຣິກັນ ຫລືວ່າໄປນອນຄ້າງຄືນຢູ່ ຫ່າງໄກຈາກບ້ານ Tabitha Kidwell ໄດ້ຊ່ວຍວາງແຜນກິດຈະກຳຕ່າງໆຂອງຄ້າຍຮຽນລະດູຮ້ອນນີ້ ນາງ Kidwell ເວົ້າວ່າ ໜຶ່ງໃນຫລາຍໆຫ້ອງຮຽນ ທີ່ໄດ້ຮັບຄວາມນິຍົມຫລາຍທີ່ສຸດກໍຄື ການຮຽນເວົ້າອອກສຽງ ພາສາອັງກິດສຳນຽງອາເມຣິກັນ Christy Lewis ເປັນຄູສອນພາສາອັງກິດ ຈາກລັດ ເທັນແນັສຊີ ນາງ Lewis ເວົ້າວ່າ Bryan Holzer ມາຈາກເມືອງນ້ອຍໆ ໃນລັດ Wisconsin ລາວລົມສູ່ພວກໄວລຸ່ນ ອິນໂດເນເຊຍຟັງ ກ່ຽວກັບກິລາຟຸດບອລອາເມຣິກັນ ທ້າວ Holzer ກ່າວວ່າ ສ່ວນນາງ Lewis ກ່າວອີກວ່າ Lewis: “Elbows back!” ພວກໄປເຂົ້າຄ້າຍ ປິດທ້າຍມື້ອັນຍາວນານ ທີ່ເຕັມໄປດ້ວຍກິດຈະກຳນັ້ນ ດ້ວຍການເຮັດ campfire ຫລືໄຕ້ກອງໄຟຂຶ້ນ Faishal Zakaria ເປັນຄູສອນພາສາອັງກິດ ຈາກ Banda Aceh ໃນເຂດຕາເວັນຕົກ ສຽງເໜືອຂອງອິນໂດເນເຊຍ ລາວເຄີຍໄປສຶກສາຢູ່ສະຫະລັດ ໃນໂຄງການແລກປ່ຽນ ນັກສຶກສາ Fulbright ລາວຫວັງວ່າ ການອອກຄ້າຍຈະກະຕຸ້ນໃຫ້ພວກນັກສຶກສາຂອງ ລາວຝັນໄກ ແລະມີຈິດໃຈເປີດກ້ວາງຫລາຍຂຶ້ນ Zakaria ເວົ້າວ່າ ໂຄງການນີ້ບໍ່ແມ່ນກ່ຽວກັບ ຊາວອາເມຣິກັນສອນທ່ານໃຫ້ຮູ້ຈັກກ່ຽວກັບວັດທະນະທຳ ສະຫະລັດ ແຕ່ພຽງຢ່າງດຽວເທົ່ານັ້ນ ພວກນັກສຶກສາຍັງສອນພວກນາຍຄູອາເມຣິກັນ ຮ້ອງເພງທ້ອງຖິ່ນແລະຟ້ອນລຳນຳດ້ວຍ ຢູ່ເກາະ Ambon ທາງພາກຕາເວັນອອກຂອງ ອິນໂດເນເຊຍ ພວກນັກສຶກສາພາກັນແປເພງພື້ນເມືອງເພງໜື່ງ ອອກມາເປັນພາສາອັງ ກິດແລະຮ້ອງສູ່ກັນຟັງ ຄ້າຍຮຽນພາສາອັງກິດໄຂຂຶ້ນສາມມື້ເທົ່ານັ້ນ ແຕ່ເຖິງປານນັ້ນ ນາຍຄູບາງຄົນກໍສັງເກດ ເຫັນການປ່ຽນແປງໃນພວກນັກຮຽນຂອງເຂົາເຈົ້າ ໃນຊ່ວງເວລາສາມມື້ນັ້ນ ທ່ານນາງ Meutiati Ranty ເປັນອາຈານຜູ້ບັນລະຍາຍ ຢູ່ມະຫາວິທະຍາໄລແຫ່ງອິນໂດເນເຊຍ ທີ່ຊ່ວຍວາງແຜນ ຈັດຄ້າຍຮຽນນີ້ ທ່ານນາງກ່າວວ່າ ໜຶ່ງໃນເປົ້າໝາຍກໍແມ່ນເພື່ອຊ່ວຍ ສົ່ງເສີມຄວາມເຂົ້າອົກເຂົ້າໃຈກັນ ລະຫວ່າງຊາວອາເມຣິກັນແລະຊາວອິນໂອເນເຊຍ ທ່ານນາງ Ranty ກ່າວວ່າ ນັກຮຽນຄົນໜຶ່ງ ທ້າວ Amin ກ່າວວ່າ ຖ້າທ່ານຢາກຮູ້ວ່າ ຈະມີໂຄງການຮຽນພາສາອັງກິດ Access ຢູ່ໃກ້ເຮືອນຂອງທ່ານ ຫລືບໍ່ ໃຫ້ພົວພັນຖາມໄປຍັງ ສະຖານທູດສະຫະລັດ ຢູ່ໃນປະເທດຂອງທ່ານ ແລະນັ້ນກໍຄືລາຍງານການສຶກສາຂອງວີໂອເອ ພະແນກພາສາອັງກິດພິເສດ ທ່ານສາມາດເຂົ້າໄປເບິ່ງວີດີໂອ ກ່ຽວກັບລາຍງານນີ້ໄດ້ທາງເວັບໃຊ້ຂອງເຮົາ ທີ່ lao voanews com ______________________________________________________________